**Mohács Város Önkormányzata Képviselő-testületének 7/2023. (II. 16.) önkormányzati rendelete**

**a Mohácsi Többcélú Kistérségi Társulás fenntartásában lévő szociális intézmények személyes gondoskodást nyújtó ellátásairól, azok igénybevételéről, valamint a fizetendő térítési díjakról szóló 8/2017. (III.31.) önkormányzati rendelet módosításáról**

Mohács Város Önkormányzatának Képviselő-testülete Magyarország Alaptörvénye 32. cikk (2) bekezdésében, és a szociális igazgatásról és szociális ellátásokról szóló 1993. évi III. törvény 92. § (1) bekezdés b) pontjában kapott felhatalmazása alapján a Mohácsi Többcélú Kistérségi Társulás fenntartásában lévő szociális intézmények személyes gondoskodást nyújtó ellátásairól, azok igénybevételéről, valamint a fizetendő térítési díjakról szóló 8/2017. (III.31.) önkormányzati rendelet módosítására a következő rendeletet alkotja:

**1. §**

A Mohácsi Többcélú Kistérségi Társulás fenntartásában lévő szociális intézmények személyes gondoskodást nyújtó ellátásairól, azok igénybevételéről, valamint a fizetendő térítési díjakról szóló 8/2017. (III. 31.) önkormányzati rendelet 1. melléklete az 1. melléklet szerint módosul.

**2. §**

Ez a rendelet 2023. március 1-jén lép hatályba.

Mohács, 2023. február 15.

Pávkovics Gábor Dr. Kovács Mirella

 polgármester jegyző

Kihirdetési záradék:

A rendelet kihirdetésének napja: 2023. február 16.

 Dr. Kovács Mirella jegyző

*1. melléklet a 7/2023. (II. 16.) önkormányzati rendelethez*

1. A Mohácsi Többcélú Kistérségi Társulás fenntartásában lévő szociális intézmények személyes gondoskodást nyújtó ellátásairól, azok igénybevételéről, valamint a fizetendő térítési díjakról szóló 8/2017. (III. 31.) önkormányzati rendelet 1. melléklet 1. pontjában foglalt táblázat „Házi segítségnyújtás– személyi gondozás” sora helyébe a következő rendelkezés lép:

„

|  |  |
| --- | --- |
| Házi segítségnyújtás– személyi gondozás | 1.135,- Ft/gondozási óra |

”

2. A Mohácsi Többcélú Kistérségi Társulás fenntartásában lévő szociális intézmények személyes gondoskodást nyújtó ellátásairól, azok igénybevételéről, valamint a fizetendő térítési díjakról szóló 8/2017. (III. 31.) önkormányzati rendelet 1. melléklet 1. pontjában foglalt táblázat „Sátorhely szoc. étkeztetés” sora helyébe a következő rendelkezés lép:

„

|  |  |
| --- | --- |
| Sátorhely szoc. étkeztetés | 1.500,- Ft/ellátási nap |

”

Végső előterjesztői indokolás

Magyarország Alaptörvénye a 32. cikk (1) bekezdés a) pontjában rögzíti a helyi önkormányzat azon jogát, hogy a helyi közügyek intézése körében törvényi keretek között rendeletet alkosson. A szociális igazgatásról és a szociális ellátásokról szóló 1993. évi III. törvény (a továbbiakban: Szt.) 92. § (1) bekezdés b) pontja rendeli el, hogy *„A személyes gondoskodást nyújtó ellátásokról, azok igénybevételéről, valamint a fizetendő térítési díjakról, ha a fenntartó önkormányzati társulás, akkor a társulási megállapodásban megjelölt székhely szerinti vagy az erre kijelölt települési önkormányzat a társulási megállapodásban meghatározottak szerint rendeletet alkot.”*

A Mohácsi Egyesített Szociális Intézmény fenntartója a Mohácsi Többcélú Kistérségi Társulás, így fenti rendelkezések értelmében azok térítési díjait a Mohácsi Többcélú Kistérségi Társulás fenntartásában lévő szociális intézmények személyes gondoskodást nyújtó ellátásairól, azok igénybevételéről, valamint a fizetendő térítési díjakról szóló 8/2017. (III.31.) ör. (a továbbiakban: Rendelet) szabályozza.

A Mohácsi Egyesített Szociális Intézmény telephelyeként működik a korábban intézményként működtetett Idősek Napközi Otthona. Mely telephelyen nyújtott szolgáltatások térítési díjait Mohács Város Önkormányzata a Rendeletben határozza meg. Tekintve, hogy a sátorhelyi telephely kizárólag sátorhelyi lakosok számára nyújt szolgáltatást, a szolgáltatások térítési díjainak mértékére Sátorhely Község Képviselő-testülete tesz javaslatot. Sátorhely Község Képviselő-testülete a 2/2023. (II.6.) Kh. számú határozatában javaslatot fogalmazott meg, amelyben a szociális étkeztetés térítési díját Sátorhely község vonatkozásában – tekintettel a jelentős áremelkedésekre – 2023. március 1. napjától 1.500,- Ft/nap összegben kéri meghatározni a Mohácsi Önkormányzat rendeletében.

Az ellátások igénybevételére vonatkozó szabályok a módosító rendeletben foglaltak szerint, az intézmény stabil, kiegyensúlyozott működtetése érdekében kerülnek módosításra.